CELEX: 31981R2989
Language: el
Date: 1981-10-19 00:00:00
Title: Κανονισμός (EOK) αριθ. 2989/81 τού Συμβουλίου τής 19ης Οκτωβρίου 1981 περί προβλέψεως ειδικών μέτρων γιά τήν περίοδο εμπορίας 1981/82 σχετικά μέ τίς οργανώσεις παραγωγών ελαιολάδου

Avis juridique important

|

31981R2989

Κανονισμός (EOK) αριθ. 2989/81 τού Συμβουλίου τής 19ης Οκτωβρίου 1981 περί προβλέψεως ειδικών μέτρων γιά τήν περίοδο εμπορίας 1981/82 σχετικά μέ τίς οργανώσεις παραγωγών ελαιολάδου  

Επίσημη Εφημερίδα αριθ. L 299 της 20/10/1981 σ. 0015

***** ΚΑΝΟΝΙΣΜΟΣ (ΕΟΚ) αριθ. 2989/81 ΤΟΥ ΣΥΜΒΟΥΛΙΟΥ  της 19ης Οκτωβρίου 1981  περί προβλέψεως ειδικών μέτρων για την περίοδο εμπορίας 1981/82 σχετικά με τις οργανώσεις παραγωγών ελαιολάδου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι στον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (4), προβλέπεται, ιδίως η σύνδεση των ενισχύσεων στην παραγωγή στις εργασίες διαχειρίσεως των ενώσεων ομάδων παραγωγών, οι οποίες είναι αναγνωρισμένες κατά την έννοια του κανονισμού (ΕΟΚ) αριθ. 1360/78 (5)· ότι, ως εκ τούτου, οι ελαιοπαραγωγοί που είναι μέλη των ομάδων, οι οποίες αποτελούν μέρος των ενώσεων, και οι ανεξάρτητοι παραγωγοί που θέτουν την παραγωγή τους στον έλεγχο ενώσεως, απολάβουν της ενισχύσεως στην παραγωγή σε συνάρτηση με τη λαμβανόμενη ποσότητα ελαιολάδου·  ότι, λόγω των προθεσμιών εφαρμογής του συστήματος που προβλέπεται στον κανονισμό (ΕΟΚ) αριθ. 1360/78, η αναγνώριση των ομάδων παραγωγών και των ενώσεών τους δεν θα μπορούσε να επιτευχθεί εγκαίρως ώστε να επιτρέψει την εφαρμογή του εν λόγω καθεστώτος από την 1η Νοεμβρίου 1981, ημερομηνία προβλεπομένη από τον κανονισμό (ΕΟΚ) αριθ. 1917/80 (6)· ότι, υπό τις συνθήκες αυτές, πρέπει, αφ ενός, να μετατεθεί η εφαρμογή του καθεστώτος που θεσπίζεται από τον κανονισμό (ΕΟΚ) αριθ. 1917/80 στην αρχή της περιόδου 1982/83 καί, αφ ετέρου, να διατηρηθούν για την περίοδο 1981/82 τα εφαρμοζόμενα μεταβατικά μέτρα, όσον αφορά τις ενώσεις παραγωγών ελαιολάδου, κατά τις τρείς προηγούμενες περιόδους·  ότι, λόγω της υφισταμένης καταστάσεως στην Ελλάδα, πρέπει να προβλεφθεί γι αυτό το Κράτος μέλος μία παράταση της προθεσμίας συστάσεως των οργανώσεων παραγωγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 εδάφιο δεύτερο του κανονισμού (ΕΟΚ) αριθ. 1917/80, η ημερομηνία «1η Νοεμβρίου 1981» αντικαθίσταται από την ημερομηνία «1η Νοεμβρίου 1982».  Άρθρο 2  1. Κατά παρέκκλιση από το άρθρο 5 παράγραφος 2 εδάφιο πρώτο, περίπτωση πρώτη του κανονισμού αριθ. 136/66/ΕΟΚ, κατά τη διάρκεια της περιόδου 1981/82, η ενίσχυση στην παραγωγή χορηγείται επίσης, σε συνάρτηση με την παραγόμενη ποσότητα ελαιολάδου, στους ελαιοκαλλιεργητές που είναι μέλη οργανώσεως παραγωγών, η οποία έχει συσταθεί πριν από τις 10 Οκτωβρίου 1981 ή, όσον αφορά την Ελληνική Δημοκρατία, έχουν ενεργήσει, εις ό,τι τους αφορά, για τις αναγκαίες διατυπώσεις συστάσεώς της και πληροί τις εξής προϋποθέσεις:  - εχει συγκροτηθεί σύμφωνα με το άρθρο 5 παράγραφο 1 και 2 του κανονισμού (ΕΟΚ) αριθ. 1360/78,  - είναι σε θέση να ελέγχει την παραγωγή ελιών και ελαίου των μελών της,  - είναι εξουσιοδοτημένη να υποβάλλει αίτηση ενισχύσεως στην παραγωγή για όλους τους ελαιοκαλλιεργητές-μέλη της,  - είναι εξουσιοδοτημένη να εισπράττει την ενίσχυση και να αποδίδει σε κάθε μέλος της το μερίδιο που του αναλογεί,  - εχει ένα ελάχιστο αριθμό μελών ή να δέχεται ένα ελάχιστο όγκο παραγωγής ελαίου,  - αποκλείει, στο σύνολο των δραστηριοτήτων της, κάθε διάκριση μεταξύ των παραγωγών που είναι δυνατόν να γίνουν μέλη, βασιζόμενη ιδίως στην ιθαγένεια ή τον τόπο εγκαταστάσεως.  2. Οι ενδιαφερόμενες οργανώσεις παραγωγών που προβλέπονται στην παράγραφο 1, υποβάλλουν το αργότερο στις 31 Οκτωβρίου 1981, αίτηση στις αρμόδιες αρχές του σχετικού Κράτους μέλους με σκοπό τον έλεγχο της τηρήσεως των προϋποθέσεων που αναφέρονται στην παράγραφο 1.  Το σχετικό Κράτος μέλος:  - αποφασίζει σχετικά με την αίτηση εντός προθεσμίας 45 ημερών από την υποβολή της,  - γνωστοποιεί εν συνεχεία την απόφασή του στην Επιτροπή και στις ενδιαφερόμενες οργανώσεις παραγωγών εντός προθεσμίας 15 ημερών.  3. Οι οργανώσεις παραγωγών που έχουν συσταθεί κατά τη διάρκεια των περιόδων εμπορίας 1978/79, 1979/80 και 1980/81, δυνάμει των κανονισμών (ΕΟΚ) αριθ. 2752/78 (1), (ΕΟΚ) αριθ. 2377/79 (2) και (ΕΟΚ) αριθ. 2528/80 (3) του Συμβουλίου, συνεχίζουν να απολαύουν του καθεστώτος ενισχύσεως που προβλέπεται στην παράγραφο 1.  Οι ανωτέρω αναφερόμενες οργανώσεις παραγωγών δηλώνουν, το αργότερο στις 20 Οκτωβρίου 1981, στο σχετικό Κράτος μέλος τις ενδεχόμενες τροποποιήσεις της διαρθρώσεώς τους που έλαβαν χώρα μετά την αναγνώρισή τους.  Το σχετικό Κράτος μέλος:  - ελέγχει, βάσει των δεδομένων αυτών, κατά πόσον εξακολουθούν να τηρούνται οι προϋποθέσεις που αναφέρονται στην παράγραφο 1,  - ανακοινώνει το αποτέλεσμα των ελέγχων αυτών στην Επιτροπή και στις ενδιαφερόμενες οργανώσεις, το αργότερο στις 5 Νοεμβρίου 1981.  4. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ.  Άρθρο 3  1. Οι αναφερόμενες στο άρθρο 2 οργανώσεις παραγωγών δύνανται να παρακρατήσουν ένα ποσοστό, το οποίο θα καθορισθεί, από το ποσό της ενισχύσεως στην παραγωγή που τους έχει καταβληθεί. Το ποσοστό αυτό προορίζεται να καλύψει τα έξοδα που προκύπτουν από τις αναφερόμενες στο άρθρο 2 παράγραφος 1 δραστηριότητες των οργανώσεων παραγωγών.  2. Οι λεπτομέρειες εφαρμογής της παραγράφου 1 θεσπίζονται σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ.  Άρθρο 4  Το άρθρο 5 παράγραφος 3, το άρθρο 12 παράγραφος 1 και το άρθρο 20δ παράγραφος 2 του κανονισμού αριθ. 136/66/ΕΟΚ εφαρμόζονται, επίσης, στις οργανώσεις παραγωγών που αναφέρονται στο άρθρο 2 του παρόντος κανονισμού.  Άρθρο 5  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 19 Οκτωβρίου' 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 226 της 5. 9. 1981, σ. 3.  (2) Γνώμη που διατυπώθηκε στις 16. 10. 1981 (δεν έχει δημοσιευθεί ακόμη στην Επίσημη Εφημερίδα).  (3) ΕΕ αριθ. 172 της 30. 9. 1966, σ. 3025/66.  (4) ΕΕ αριθ. L 360 της 31. 12. 1980, σ. 16.  (5) ΕΕ αριθ. L 166 της 23. 6. 1978, σ. 1.  (6) ΕΕ αριθ. L 186 της 19. 7. 1980, σ. 1.  (1) ΕΕ αριθ. L 331 της 28. 11. 1978, σ. 8.  (2) ΕΕ αριθ. L 274 της 31. 10. 1979, σ. 1.  (3) ΕΕ αριθ. L 254 της 2. 10. 1980, σ. 1.